S-693/2010

Ár 2010, föstudaginn 29. október, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 693/2010: Ákæruvaldið (J-kk-nf S-kk-nf H-kk-nf) gegn L-kk-þgf E-kk-þgf (S-kk-nf F-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 19. október sl. á hendur ákærða, L-kk-þgf E-kk-þgf, kt. 000000-0000, Vesturvör 27, Kópavogi, „fyrir eftirtalin umferðar- fíkniefna- og hegningarlagabrot:

I

Umferðarlagabrot í Reykjavík á árinu 2010, nema annað sé tekið fram, með því að hafa:

1. Að kvöldi fimmtudagsins 19. nóvember 2009 ekið bifreiðinni OE-287 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði amfetamín 590 ng/ml og metýlfenídat 10 ng/ml) suður Barónsstíg, frá Laugavegi, uns lögregla stöðvaði aksturinn á Barónsstíg við Grettisgötu.

2. Aðfaranótt mánudagsins 23. nóvember 2009 ekið bifreiðinni ZP-692 sviptur ökurétti norður Klapparstíg uns lögregla stöðvaði aksturinn skömmu síðar.

3. Sunnudaginn 2. maí ekið bifreiðinni BA-205 sviptur ökurétti og óhæfur um að stjórna henni örugglega vegna ávana- og fíkniefna (í blóði MDMA 140 ng/ml, amfetamín 40 ng/ml, metamfetamín 525 ng/ml og tetrahýdrókannabínól 0,8 ng/ml) um Suðurfell og Fannarfell þar sem aksturinn stöðvaðist, er hann ók upp á stein við bifreiðastæðið að Fannarfelli 12.

4. Aðfaranótt föstudagsins 7. maí ekið bifreiðinni OF-209 sviptur ökurétti austur Hringbraut, við Suðurgötu, uns lögregla stöðvaði aksturinn skömmu síðar.

5. Mánudaginn 19. júlí ekið bifreiðinni OF-709 sviptur ökurétti norður Lækjargötu uns lögreglan stöðvaði aksturinn skömmu síðar.

II

Fíkniefnalagabrot með því að hafa á sama tíma og sama stað og greinir í kafla I lið 1 haft í vörslum sínum í bifreiðinni OE-287 samtals 27,90 g af amfetamíni sem lagt var hald á.

III

Þjófnað með því að hafa notað orkulykil, sem var í eigu I-kvk-ef J-kvk-ef, sjö sinnum á tímabilinu 14. febrúar til 17. febrúar 2010 til að stela eldsneyti af bensínstöðvum Orkunnar, í Reykjavík og Kópavogi, samtals að verðmæti 57.774,-

Teljast brot í öllum liðum kafla I varða við 1. mgr. 48. gr., og brot í 1 og 3 auk þess við 1. og 2. mgr. 45. gr. a., allt sbr. 1. mgr. 100 gr. umferðarlaga nr. 50/1987, sbr. 5. gr. laga nr. 66/2006, brot í kafla II við 2. gr., sbr. 5. gr. laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002 og loks brot í kafla III við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Í málinu gerir Advel lögfræðiþjónusta, kt. 000000-0000, f.h. I-kvk-ef J-kvk-ef, kt. 000000-0000, skaðabótakröfu að upphæð kr. 70.274,- ásamt dráttarvöxtum skv. 9. gr., sbr. 1. mgr. 6. gr. vaxtalaga 38/2001.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða Þykir refsing ákærða hæfilega ákveðin fangelsi í 5 mánuði.

Dæma ber ákærða til þess að vera sviptur ökurétti ævilangt frá dómsbirtingu að telja.

Þá ber að dæma ákærða til þess að greiða I-kvk-þgf J-kvk-þgf 57.774 krónur í skaðabætur ásamt almennum vöxtum samkvæmt 4. gr. laga um vexti og verðtryggingu nr. 38, 2001, frá 17. febrúar 2010 að telja til 24. nóvember 2010 að telja en þaðan í frá með dráttarvöxtum samkvæmt III. kafla laganna til greiðsludags. Þá ber að dæma hann til þess að greiða I-kvk-þgf 12.500 krónur í bætur fyrir kostnað af því að halda fram bótakröfunni.

Dæma ber ákærða til þess að sæta upptöku á 27,9 g af amfetamíni.

Loks ber að dæma ákærða til þess að greiða verjanda sínum, S-kk-þgf F-kk-þgf hdl. 50.000 krónur í málsvarnarlaun, að meðtöldum virðisaukaskatti, og jafnframt til þess að greiða 227.163 krónur í annan sakarkostnað.

DÓMSORÐ:

Ákærði, L-kk-nf E-kk-nf, sæti fangelsi í 5 mánuði.

Ákærði sæti sviptingu ökuréttar ævilangt frá dómsbirtingu að telja.

Ákærði sæti upptöku á 27,9 g af amfetamíni.

Ákærði greiði I-kvk-þgf J-kvk-þgf 57.774 krónur í skaðabætur ásamt almennum vöxtum frá 17. febrúar 2010 að telja til 24. nóvember 2010 að telja en eftir það með dráttarvöxtum til greiðsludags. Þá greiði hann I-kvk-þgf 12.500 krónur í bætur fyrir kostnað af því að halda fram bótakröfunni.

Ákærði greiði verjanda sínum, S-kk-þgf F-kk-þgf hdl. 50.000 krónur í málsvarnarlaun og greiði jafnframt 227.163 krónur í annan sakarkostnað.

P-kk-nf G-kk-nf.